ՑԱՆԿ[[1]](#footnote-1)

պարտադիր ընթերցանության համար ստեղծագործությունների

 ա/ արևելահայերեն

1. Հովհաննես Թումանյան, «Գիքորը», «Եղջերուն»
2. Ավետիք Իսահակյան, «Համբերանքի չիբուխը»
3. Դերենիկ Դեմիրճյան, «Գիրք ծաղկանց»
4. Շիրվանզադե, «Արտիստը»
5. Նար-Դոս, «Ես և նա»
6. Ստեփան Զորյան, «Պատերազմը», «Զաքարի հարսը», «Օրիորդ Մարիամը»
7. Ակսել Բակունց, «Միրհավ», «Ծիրանի փողը», «Սպիտակ ձին», «Խոնարհ աղջիկը»
8. Հրանտ Մաթևոսյան, «Նժույգս, նժույգս», «Մեր վազքը»
9. Մուշեղ Գալշոյան, «Գինարբ ծաղիկը», «Մամփրե արքան»
10. Աղասի Այվազյան, «Երկխոսություն Լև Տոլստոյի և նրա ձիու միջև»
11. Սերո Խանզադյան, «Սպիտակ գառը»
12. Պերճ Զեյթունցյան, «Մեծ ծաղիկներով հագուստը», «Յուրաքանչյուր տասից մեկը»
13. Լևոն Խեչոյան, «Զանգը», «Ուսուցիչը»
14. Վիլյամ Սարոյան, «Հայը և հայը», «Հայ մուկը»

 ա/ արևմտահայերեն

1. Գրիգոր Զոհրապ, «Երջանիկ մահը», «Այինկա», «Զաբուղոն»
2. Վրթանես Փափազյան, «Ըմբոստի մահը»
3. Երուխան, «Ծովափին աղջիկը», «Հուռութքը»
4. Ռուբեն Զարդարյան, «Գամփռը»
5. Լևոն Բաշալյան, «Աղավնիները»
6. Շահան Շահնուր, «Պճեղ մը անուշ սիրտ»
7. Երվանդ Օտյան, «Խմբագիրը»
8. Հակոբ Օշական, «Կաղանդի հեքիաթ», «Համբույրի մը պատմությունը»
9. Համաստեղ, «Անձրևը»
10. Հակոբ Մնձուրի, «Փշատիին ծաղիկը», «Արմտանի այգիները»
11. Արամ Հայկազ, «Սև տարին ծիծեռնակները չեկան ետ»

ՀԱՅ ԳՐԱԿԱՆՈՒԹՅԱՆ ՄՐՑՈՒՅԹԻ ՈՒՂԵՑՈՒՅՑ

(ՀԱՅԱՍՏԱՆԻ, ԱՐՑԱԽԻ ԵՎ ՍՓՅՈՒՌՔԻ ԱՄԵՆՕՐՅԱ ԴՊՐՈՑՆԵՐ)

 **Օլիմպիադայի** **առաջին՝ գրավոր փուլում** մասնակիցներին առաջադրվելու են վերոհիշյալ պարտադիր ընթերցանության համար ստեղծագործությունների ցանկից ընտրված 6 հեղինակների անուններ և ստեղծագործությունների վերնագրեր (3 արևելահայերեն, 3 արևմտահայերեն):

Յուրաքանչյուր մասնակից ընտրելու է այդ ստեղծագործություններից մեկը և ներկայացնելու է շարադրություն, որտեղ արտահայտելու է իր կարծիքը, տպավորությունն այդ ստեղծագործությունից, վերլուծելու է այն:

Հայաստանի և Արցախի մասնակիցների համար սահմանվում է 2-2,5 էջ (առավելագույնը՝ 3 էջ), Սփյուռքի ամենօրյա դպրոցների մասնակիցների համար՝ 1-1,5 էջ (առավելագույնը՝ 2 էջ):

**Օլիմպիադայի երկրորդ՝ բանավոր փուլում** մասնակիցները ներկայացնելու են վերոհիշյալ ցանկից 2 ստեղծագործություն:

Առաջին ստեղծագործությունը ներկայացնելու համար մասնակիցը հարցատոմս է վերցնելու, որտեղ նշված է լինելու ստեղծագործությունը, պատրաստվելու է մոտավորապես 15 րոպե և հանդես է գալու ամբիոնից` բոլոր մասնակիցների ներկայությամբ: Սփյուռքի մասնակիցը կարող է մեկ անգամ փոխել հարցատոմսը:

Երկրորդ ստեղծագործությունն ընտրվում է մասնակցի ցանկությամբ: Սակայն այն չի կարող լինել նույնը, որ տվյալ մասնակիցը ներկայացրել է գրավոր փուլում:

Անհրաժեշտության դեպքում հանձնաժողովի անդամները կարող են լրացուցիչ հարցեր ուղղել մասնակցին (տվյալ հեղինակի և ստեղծագործության մասին):

Սփյուռքի մասնակիցների գնահատման չափանիշները տարբերվելու են Հայաստանի և Արցախի մասնակիցների գնահատման չափանիշներից:

ՀԱՅ ԳՐԱԿԱՆՈՒԹՅԱՆ ՄՐՑՈՒՅԹԻ ՈՒՂԵՑՈՒՅՑ

(ՍՓՅՈՒՌՔԻ ՄԵԿՕՐՅԱ ԴՊՐՈՑՆԵՐ)

**Օլիմպիադայի** **առաջին՝ գրավոր փուլում** մասնակիցներին առաջադրվելու են ներքոհիշյալ ցանկից ընտրված 3 թեմաներ, որոնցից մասնակիցն ընտրելու է մեկը՝ 1 էջի սահմաններում այն շարադրելու համար:

ՑԱՆԿ

1. Հայաստան
2. Իմ ծննդավայրը
3. Իմ տոհմածառը, նախնիներս
4. Հայոց լեզվի գեղեցկությունը
5. Երևան
6. Իմ ընտանիքը
7. Հայկական հեղափոխությունը
8. Գարուն
9. 2018-ի գարունը
10. Իմ սիրած մարզաձևը
11. Անտառում
12. Ինձ գերում է այս մեղեդին
13. Խաչքար
14. Արցախ
15. Լեռներում
16. Մի գիշեր
17. Պայծառ առավոտ
18. Իմ սիրած մասնագիտությունը
19. Մատենադարանում
20. Երազանքս
21. Աշնանային պատկեր
22. Հայոց պատմության ամենաուրախ օրը
23. Հայոց պատմության ամենատխուր օրը
24. Պատկերասրահում
25. Խոսք հայ հերոսի մասին
26. Ինձ հուզում է
27. Հայաստանի մարդիկ
28. Անակնկալ հանդիպում
29. Հաղթանակի բերկրանքը
30. Հայկական խոհանոց

**Օլիմպիադայի** **երկրորդ՝ բանավոր փուլում** մասնակիցը ներկայացնելու է պարտադիր ընթերցանության ցանկից 2 ստեղծագործություն՝ իր ընտրությամբ: Անհրաժեշտության դեպքում հանձնաժողովի անդամները կարող են լրացուցիչ հարցեր ուղղել մասնակցին (տվյալ հեղինակի և ստեղծագործության մասին):

1. Հայաստանի և Արցախի մասնակիցները կարդում են ցանկում նշված բոլոր ստեղծագործությունները: Սփյուռքի ամենօրյա և մեկօրյա դպրոցների մասնակիցներն իրենց հայեցողությամբ կարող են կարդալ միայն արևելահայ կամ միայն արևմտահայ հեղինակների ստեղծագործությունները կամ էլ երկու ցանկից ընտրովի, սակայն 10 հեղինակից ոչ պակաս: [↑](#footnote-ref-1)